Dysnos lyguma

Dysnos lyguma – lyguma Lietuvos rytiniame pakraštyje, Utenos ir Vilniaus apskrityse; Polocko lygumos vakarinė dalis. Altitudė iki 130-140 metrų, žemėja rytų kryptimi nusileisdama iki 125 m aukščio.

Pietuose ribojasi su Švenčionių aukštuma, vakaruose su Aukštaičių aukštuma. Dysnos lygumos vidurinę dalį dengia juostuotasis molis, susiklostęs vėlyvojo pleistoceno prieledyniniame baseine, pakraščius – smėlis. 

Dysnos lyguma teka Dysna ir jos baseino upės: Drūkša, Birvėta, Kamoja, Svyla. Telkšo Erzvėtas, Svirkų ežeras, Tverečiaus ežeras, Laidinio ežeras, Milašiaus, Milašaičio ežerai. Dysnos lyguma miškinga. 

Dysnos lygumoje yra Dysnos geomorfologinis draustinis, Antanų pedologinis draustinis.

 Šaltiniai 

Kategorija:Lietuvos lygumos ir žemumos